ועדת הכספים, כנסת 16, פרוטוקול מספר , 2005-03-02 10:00

יעקב ליצמן: בוקר טוב, אנחנו עוברים להצעת חוק מיסוי מקרקעין (שבח, מכירה ורכישה)(תיקון מס' 53), התשס"ד-2004 - עם כל החוקים הפרטיים.

יעקב ליצמן: לחבר הכנסת אפללו יש הצעה לסדר.

אלי אפללו: אדם שמוכר מקרקעין בשווי 100, למה המעריך, במכוון, יכול לקבוע 200 או 300 - כי יש הערכת שמאות, יש מתווכים שקבעו את המחיר.

אלי אפללו: בעל הנכס שרצה למכור ב-100, התחנן למכור ב-100, הוא גם לא מצא קונים.

אלי אפללו: בא היום איזה פקיד כדי למשוך, כדי לעשות, קובע 300.

אלי אפללו: מה צריך לעשות האדם?

אלי אפללו: ללכת לבית משפט?

אלי אפללו: מביאים אותו למצב שיצטרך ללכת לבית משפט.

אלי אפללו: מה עושים בעניין הזה?

אלי אפללו: זה אל"ף בי"ת בעניין הזה של מס שבח?

אלי אפללו: מה עושים?

אלי אפללו: אני נתקל יום יום באנשים שבאים אליי בטענות בנושא הזה.

אלי אפללו: אני רוצה לדעת מה אתם עושים בעניין הזה.

אוסקר אבו-ראזק: העיקרון הוא שאם יש מסמך כתוב, זה המחיר כאשר יש יחסים מיוחדים בין המוכר והקונה - בדרך כלל יחסי קרבה, יחסים משפחתיים, יחסים עסקיים שנמשכים הרבה זמן.

אוסקר אבו-ראזק: אם אין יחסים מיוחדים והשמאי - כפי שאתה אומר עשה מה שעשה - יש מסננות.

אלי אפללו: הם רצו למכור כדי לקבל הלוואה.

אלי אפללו: שלחו אותם לשמאים של הבנק, עשו כבר שלוש-ארבע פעמים שמאות, יודעים את מחיר המקרקעין בכל האזור.

אלי אפללו: אחרי הכל, האדם מצא קונה, מכר לו את זה פחות מ-100, אבל הערך שלו, לפי השמאות, היה ב-100.

אלי אפללו: הפקיד הזה קובע 300.

אוסקר אבו-ראזק: יש בתוך כל משרד מנהל משרד, יש רפרנט מקצועי לא מתוך המשרד, הוא לא מעורב בעשיית השומה.

אוסקר אבו-ראזק: יש מעל מנהל המשרד והרפרנט המקצועי יש סגן נציב, שגם הוא אחראי על הנושא.

אוסקר אבו-ראזק: אפשר לפנות הרבה לפני שפונים לבית המשפט.

אלי אפללו: אני יכול לקבל למי לפנות, כדי שאוכל להפנות את האנשים?

אוסקר אבו ראזק: תגיד שיפנו אליי ואני אפנה.

יעקב ליצמן: אחרי הישיבה הוא ייתן לך את התשובה למי לפנות.

אלי אפללו: כל הכתובות, כי זאת שיטה של פקידים, כדי לעשות את זה במכוון.

אלי אפללו: אני עושה את זה מכל הלב, יש אנשים שעושים אי צדק.

יעקב ליצמן: לא זאת הכוונה.

יעקב ליצמן: לא נתחיל להגיד מה עושים במכוון.

אלי אפללו: אני מצפה ממך, משוכנע עם עצמי, שאתה עושה את זה מכל הלב עם כל הלב, כשיש צדק ויש אנשים שעושים אי צדק.

אלי אפללו: כאשר יש אי צדק, אצביע נגד כל דבר.

אלי אפללו: כשאני חושד במשהו, אני כבר חושד על הכל.

אוסקר אבו-ראזק: פה יש צדק.

אלי אפללו: אם אני מאמין שיש אי צדק במשרד שלך, בעיניי יהיה הכל אי צדק.

נסים דהן: אתה צודק.

נסים דהן: לממשלה הזאת יש אי צדק לכל האורך.

נסים דהן: אתה חייב להצביע נגד הממשלה לכל האורך.

נסים דהן: אסור לך לוותר להם.

אהוד רצאבי: אי צדק מובנה.

נסים דהן: זה מובנה במהות של הממשלה הזאת, רק להתעלל באזרחים.

נסים דהן: תראה מה עשו לעניים, למסכנים ולחד-הוריות, איך הורידו אותם מתחת לשאול תחתית.

נסים דהן: אל תוותר.

אהוד רצאבי: רק אם שינוי תיכנס, יהיה טוב.

אהוד רצאבי: הצעת חוק מיסוי מקרקעין (שבח, מכירה ורכישה)(תיקון מס' 53), התשס"ד-2004

יעקב ליצמן: אפשר להתחיל את הדיון, מר אבו-ראזק?

אוסקר אבו-ראזק: בתיקון 54 יש מספר הוראות, שהתחולה שלהם היא מה-1.1.2004.

אוסקר אבו-ראזק: אלה הוראות שעה משמעותיות שהן הקלות, ואנחנו שנה וחודשיים באוויר, בלי לדעת - - -

יעקב ליצמן: נאשר את זה רק מה-1.1.

נסים דהן: אישרנו את זה כבר.

נסים דהן: נשארו שני סעיפים, שהם היו צריכים להביא לפה הסכמות.

נסים דהן: עכשיו הם חזרו בהם מההסכמות.

אוסקר אבו-ראזק: בפעם האחרונה היתה הצבעה על כל הסעיפים.

אוסקר אבו-ראזק: נותר נושא אחד מרכזי, ועדת הכספים ביקשה מאתנו לשבת עם לשכת רואי החשבון ולשכת עורכי הדין, לנסות להגיע להסכמה.

אוסקר אבו-ראזק: עם לשכת רואי החשבון אמנם אין לי הסכם כתוב, אבל לפי מה שאני מבין יש הסכמה.

יצחק הדרי: קיבלתי מהם נייר אחר.

יצחק הדרי: זה תיקונים של לשכת רואי החשבון.

אוסקר אבו-ראזק: אז הם לא בסדר, זה משהו אחר.

אוסקר אבו-ראזק: עורכי הדין הם תמיד יותר מסודרים, בזה אתה צודק.

אהוד רצאבי: כיוון שנדב לא ידע שיש ישיבה היום, ביקשתי שישלח מה שסיכם, ואז יהיה לנו דף כתוב.

אוסקר אבו-ראזק: עם לשכת עורכי הדין ישבנו הרבה מאוד ישיבות, והיו בתחילת הדרך הסכמות.

אוסקר אבו-ראזק: לצערי הרב, לא הגענו להסכמה סופית.

אוסקר אבו-ראזק: אנחנו משנים את מה שיש בהצעת החוק, בנושא המרכזי שנקרא: פירוק איגודי מקרקעין.

אוסקר אבו-ראזק: אנחנו מביאים הצעה שונה במהותה מההצעה הראשונית, ואני רוצה להסביר העיקרון.

נסים דהן: הצעה שונה שמרעה?

אוסקר אבו-ראזק: לא, רק מיטיבה.

נסים דהן: אתה לא יכול חוקית אם היא מרעה.

אוסקר אבו-ראזק: אני חושב שהיא לא מרעה, ואסביר למה.

נסים דהן: ההסכמות היו לתקן, לא לקלקל.

אוסקר אבו-ראזק: אסביר למה לא מרעה.

אוסקר אבו-ראזק: בהצעה הראשונית אמרנו: ברגע שיש פירוק איגוד מקרקעין, בעלי המניות של האיגוד יצטרכו לשלם את המס מיד עם הפרוק.

אוסקר אבו-ראזק: לאחר מכן, ניסינו למצוא פתרון.

אוסקר אבו-ראזק: הלשכה אמרה, בצדק: אי אפשר, האדם לא מכר, לא קיבל כסף וגם לא קיבל התחייבות לקבל כסף.

אוסקר אבו-ראזק: אל תחייב אותו במס, נסה למצוא פתרון אחר, אולי דחיית מס.

אוסקר אבו-ראזק: הלכנו על משהו יותר משמעותי מאשר דחיית מס.

אוסקר אבו-ראזק: אנחנו אומרים: איגוד מקרקעין, שקנה קרקע ומימן הקרקע באמצעות רווחים, שהיו צריכים להיות מחולקים כדיבידנד, נחייב את הרווחים האלה במס, רק כאשר אותו בעל המניות ימכור את המקרקעין בעתיד.

אוסקר אבו-ראזק: בעתיד הוא ישלם מס גם על השבח ומכירת המקרקעין וגם על הרווחים שלא שולם עליהם מס, ולמעשה הם הועברו לו בצורה של דיבידנד.

נסים דהן: איך עושים - - - ?

נסים דהן: זה לא קבוע.

אוסקר אבו ראזק: עשינו נוסחה.

אלי אפללו: אני רוצה לטעון את זה לנושא חדש.

נסים דהן: זה ועדת כנסת עכשיו.

שגית אפיק: אני לא חושבת שזה נושא חדש, אבל יחד עם זאת, לפי התקנון, חבר כנסת זכאי לטעון נושא חדש.

שגית אפיק: זה עוצר את הדיון.

יצחק הדרי: יש פה היבטים חדשים.

אוסקר אבו-ראזק: באוניברסיטה זה באמת היבטים חדשים.

אהוד ברזילי: אל תעכבו את תיקון 54.

אהוד ברזילי: תנו לזה לעבור, תדונו על השאר בנפרד.

אהוד ברזילי: זה נושא שנוי במחלוקת בצורה בלתי רגילה, זה נושא שהוא טעות מקצועית.

אהוד ברזילי: תפצלו מתיקון 54, תנו לתיקון 54 להשתחרר, אל תחזיקו את המשק שנה ושלושה חודשים מחכה לשחלוף, מחכה לפינוי-בינוי, מחכה לכל ההוראות המקלות, רק בגלל הדבר הזה, שהוא טעות מקצועית.

אוסקר אבו ראזק: לדעתך זאת טעות מקצועית.

אהוד ברזילי: חד-משמעית, ואני אסביר.

אהוד ברזילי: זה גם בניגוד לוועדת רבינוביץ, היא החליטה בדיוק הפוך, אתה ישבת שם ואתה יודע את זה.

אוסקר אבו-ראזק: היא לא החליטה הפוך, היא החליטה אותו הדבר.

אהוד ברזילי: היא החליטה הפוך, שלא יהיה מיסוי על פירוק איגודי מקרקעין, זאת ההחלטה.

אהוד ברזילי: לא יהיה מיסוי, ולא תהיה הפעלת 93 על 71, זאת ההחלטה של ועדת רבינוביץ'.

אהוד ברזילי: אתם בדלת האחורית מנסים לעשות מהפכה ציבורית, שמחייבת דיון ציבורי.

אהוד ברזילי: זה צריך ללכת בחוק נפרד, לא להחזיק את תיקון 54.

יצחק הדרי: כבר עברו החמרות בנושא הזה, של מה שנקרא: הקצאה מיטיבה, תוך ארבע שנים לפני תחילת הפרוק.

יצחק הדרי: זה עבר במסגרת החוק, כך שהכל חל על פעולות תוך ארבע שנים לפני תחילת הפרוק.

יצחק הדרי: כך שכל הנושא יכול לעבור כבר בכנסת קריאה שנייה ושלישית.

יעקב ליצמן: הפסקה חמש דקות, התייעצות סיעתית.

נסים דהן: על מה?

נסים דהן: התייעצות סיעתית זה לפני הצבעה.

יעקב ליצמן: הולכים להצביע.

נסים דהן: אבל אי אפשר להצביע.

נסים דהן: צריך ועדת הכנסת.

יעקב ליצמן: עכשיו הוא רוצה התייעצות סיעתית.

נסים דהן: אז אני אטען נושא חדש, אמרתי מההתחלה שזה נושא חדש.

נסים דהן: אני מסכים שיהיה דיון, הצבעה לא יכולה להיות כי זה נושא חדש.

נסים דהן: אם האוצר ישתכנע לרדת מהנושא הזה, אני חושב שהעיכוב של תיקון 54 הוא עוול למשק, הוא היה מזמן צריך לצאת.

אוסקר אבו-ראזק: זה לא נושא שאפשר להפריד.

נסים דהן: ביקשנו מכם רק להגיע להסכמות.

נסים דהן: עכשיו אתם מנצלים את זה שכל המשק בני ערובה אצלכם.

נסים דהן: ככה אתם עובדים.

נסים דהן: תשחררו את תיקון 54, תמשיכו לריב על הנושאים האחרים.

אוסקר אבו-ראזק: אנחנו לא מנצלים שום דבר.

אוסקר אבו-ראזק: אנחנו אומרים שיש פה דברים שנמצאים בתוך - - -

יעקב ליצמן: חבר הכנסת דהן, סופית אצלך נושא חדש?

נסים דהן: כן, ודאי שזה נושא חדש.

יעקב ליצמן: טוב, אז אנחנו מעבירים את זה לוועדת הכנסת לנושא חדש.

יעקב ליצמן: אני מבקש שההצבעה תהיה ביום שני בבוקר.

נסים דהן: אחרי ועדת הכנסת.

יעקב ליצמן: לא אצביע עד שנקבל הכרעת ועדת הכנסת.

יצחק הדרי: בישיבה קודמת הצביעו כבר בוועדה, אישרו את כל יתר הנושאים.

יעקב ליצמן: כרגע אדוני, אחרי שיש נושא חדש, אני לא עושה הצבעות נפרדות.

יצחק הדרי: כבר הצביעו.

נסים דהן: הכל הוצבע.

שגית אפיק: כל עוד זה לא פוצל מהצעת החוק, זאת הצעה אחת.

נסים דהן: אז נפצל את זה בוועדת הכנסת.

אלי אפללו: אני בא אתך.

יעקב ליצמן: תודה רבה, הישיבה נעולה.